Source: https://www.e-dimosio.gr/ergasiaka/167200/oaed-etisis-sto-neo-programma-apascholisis-gia-250-anergous/
Timestamp: 2020-01-18 20:10:00+00:00
Document Index: 4369472

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ']

ΟΑΕΔ: Αιτησεις στο νέο πρόγραμμα απασχόλησης για 250 ανεργους - e-dimosio.gre-dimosio.gr
Εγκρίθηκε από το ΑΣΕΠ και αναρτήθηκε στους διαδικτυακούς τόπους του ΟΑΕΔ (www.oaed.gr) και του ΑΣΕΠ, η Δημόσια Πρόσκληση του ΟΑΕΔ Νο 12/2019, στο πλαίσιο υλοποίησης του «Ειδικού προγράμματος απασχόλησης για 250 ανέργους νέους ηλικίας 22-39 στην Περιφέρεια Δυτικής Μακεδονίας και στα νομικά πρόσωπα δημοσίου και Ιδιωτικού δικαίου αυτής σε εποπτευόμενους δημόσιους φορείς της, όπως αυτοί ορίζονται στο άρθρο 51 του ν.1892/1990, και τα οποία δεν ασκούν οικονομική δραστηριότητα» για χρονικό διάστημα δώδεκα (12) μηνών.
Οι άνεργοι που επιθυμούν να συμμετάσχουν στην ανωτέρω διαδικασία πρέπει να συμπληρώσουν και να υποβάλουν αίτηση αποκλειστικά με ηλεκτρονικό τρόπο, μέσω της ιστοσελίδας του ΟΑΕΔ (www.oaed.gr), από 19/11/2019 και ώρα 12η μεσημβρινή έως και 1/12/2019 και ώρα 12η μεσημβρινή, στον διαδικτυακό τόπο του ΟΑΕΔ (www.oaed.gr) χρησιμοποιώντας το σχετικό πεδίο καταχώρισης ηλεκτρονικών αιτήσεων ως πιστοποιημένοι χρήστες των ηλεκτρονικών υπηρεσιών της διαδικτυακής πύλης του Ο.Α.Ε.Δ., με τη χρήση των κωδικών πρόσβασης (Ονομασία Χρήστη και Συνθηματικό). Οι ενδιαφερόμενοι μπορούν να επιλέξουν μία μόνο ειδικότητα τοποθέτησης από τις αναφερόμενες στη σχετική λίστα του Παραρτήματος Ι της ανωτέρω Δημόσιας Πρόσκλησης και από μία (1) μέχρι τρεις (3) Υπηρεσίες Τοποθέτησης, συνολικά, που ανήκουν στον ίδιο ή και σε διαφορετικούς Φορείς Υποδοχής.
Προηγούμενο Προηγούμενο άρθρο Δώρο Χριστουγέννων 2019: Πότε θα καταβληθεί από τον ΟΑΕΔ
Επόμενο Επόμενο άρθρο: ΑΣΕΠ: Τα προσωρινά αποτελέσματα της προκήρυξης 1Κ/2018
Τετράωρη στάση εργασίας για τους συμβασιούχους του ΟΑΕΔ την Τρίτη και 24ωρη απεργία για την…